b'\n_START_ARTICLE_\nCROBEX\n_START_PARAGRAPH_\nCROBEX\xc2\xae je slu\xc5\xbebeni indeks Zagreba\xc4\x8dke burze Po\xc4\x8deo se objavljivati 1. rujna 1997. godine. Bazni datum je 1. srpnja 1997. godine, a bazna vrijednost 1.000.\n_START_SECTION_\nVrsta indeksa\n_START_PARAGRAPH_\nCROBEX\xc2\xae je indeks dobiven na osnovi free float tr\xc5\xbei\xc5\xa1ne kapitalizacije, pri \xc4\x8demu je te\xc5\xbeina pojedine dionice ograni\xc4\x8dena na 15%. Ako se nekom od dionica koje sa\xc4\x8dinjavaju CROBEX\xc2\xae nije trgovalo predmetnog dana, uzima se zadnja cijena.\n_START_SECTION_\nIzra\xc4\x8dun\n_START_PARAGRAPH_\nIndeks CROBEX\xc2\xae se ra\xc4\x8duna kao omjer free float tr\xc5\xbei\xc5\xa1ne kapitalizacije i free float tr\xc5\xbei\xc5\xa1ne kapitalizacije na bazni datum. Free float tr\xc5\xbei\xc5\xa1na kapitalizacija odre\xc4\x91ene dionice ra\xc4\x8duna se kao umno\xc5\xbeak broja izdanih dionica, free float faktora i zadnje cijene dionice. Udjel free float tr\xc5\xbei\xc5\xa1ne kapitalizacije pojedine dionice u ukupnoj tr\xc5\xbei\xc5\xa1noj kapitalizaciji indeksa CROBEX\xc2\xae, na dan revizije, ne mo\xc5\xbee pre\xc4\x87i 10%. Ako nekom dionicom nije trgovano doti\xc4\x8dnog dana, uzima se prethodna zadnja cijena.\n_START_SECTION_\nRevizije\n_START_PARAGRAPH_\nRevizija indeksa obavlja se po zavr\xc5\xa1etku trgovine, svakog tre\xc4\x87eg petka u mjesecu o\xc5\xbeujku i rujnu te se primjenjuje od sljede\xc4\x87eg trgovinskog dana. Revizija indeksa CROBEX\xc2\xa9 vr\xc5\xa1i se na temelju podataka o trgovini u \xc5\xa1estomjese\xc4\x8dnom razdoblju koje prethodi reviziji , a sve promjene u sastavu indeksa objavit \xc4\x87e se u javnosti._NEWLINE_U slu\xc4\x8daju izvanrednih doga\xc4\x91aja koji mogu utjecati na realnost i vjerodostojnost indeksa CROBEX\xc2\xae u razdoblju izme\xc4\x91u dviju redovitih revizija, Komisija za indeks mo\xc5\xbee izvr\xc5\xa1iti izvanrednu reviziju na\xc4\x8dina izra\xc4\x8duna indeksa CROBEX\xc2\xae, na na\xc4\x8din da se nekoj dionici u indeksu smanji te\xc5\xbeina ili da dionicu isklju\xc4\x8di iz indeksa. Ako se sukladno prethodnom stavku dionica isklju\xc4\x8duje iz indeksa, u indeks \xc4\x87e se uklju\xc4\x8diti dionica s najve\xc4\x87im vaganim tr\xc5\xbei\xc5\xa1nim udjelom. Izvanrednim doga\xc4\x91ajem smatra se osobito sljede\xc4\x87e: \xe2\x80\xa2 izvanredni korporativni doga\xc4\x91aji (npr. ste\xc4\x8daj ili likvidacija dru\xc5\xa1tva, pove\xc4\x87anje ili smanjenje temeljnog kapitala dru\xc5\xa1tva, preuzimanja dru\xc5\xa1tva, spajanje i pripajanje dru\xc5\xa1tva). \xe2\x80\xa2 ukidanje uvr\xc5\xa1tenja odre\xc4\x91enog vrijednosnog papira \xe2\x80\xa2 dugotrajna suspenzija trgovine odre\xc4\x91enim vrijednosnim papirom \xe2\x80\xa2 ostale okolnosti vezane uz izdavatelja ili vrijednosni papir koje mogu utjecati na realnost i vjerodostojnost indeksa CROBEX\xc2\xae.\n_START_SECTION_\nIzvanredna revizija \xe2\x80\x93 ubrzani ulazak u indeks\n_START_PARAGRAPH_\nKomisija za indeks mo\xc5\xbee izvr\xc5\xa1iti izvanrednu reviziju i uklju\xc4\x8diti novu dionicu u indeks u slu\xc4\x8daju da dionica, prema podacima o trgovanju dionicama, u prvih 30 kalendarskih dana od dan uvr\xc5\xa1tenja ostvari trgovanje u 100% ukupnog broja trgovinskih dana u promatranom razdoblju, vode\xc4\x87i ra\xc4\x8duna o njezinoj tr\xc5\xbei\xc5\xa1noj kapitalizaciji i likvidnosti. Ako se sukladno prethodnom stavku dionica uklju\xc4\x8duje u indeksa, iz indeksa \xc4\x87e se isklju\xc4\x8diti dionica s najmanjim vaganim tr\xc5\xbei\xc5\xa1nim udjelom.\n_START_SECTION_\nPrilago\xc4\x91avanje baze indeksa\n_START_PARAGRAPH_\nDo prilago\xc4\x91avanja baze indeksa CROBEX\xc2\xa9 dolazi u slu\xc4\x8daju uklju\xc4\x8divanja novih dionica u indeks, odnosno isklju\xc4\x8divanja postoje\xc4\x87ih dionica iz indeksa te zbog promjene broja izdanih dionica koje ulaze u sastav indeksa, \xc4\x8dime se osigurava vremenska usporedivost indeksa.'